Diari Oficial de la Generalitat Valenciana


Sumari del DOGV 5071, del 16-08-2005 (2005/8680)

Informació pública del projecte d'urbanització de les unitats d'execució 40(A)-UE-R i 40(B)-UE-R d'ús residencial del Pla General d'Ordenació Urbana de Castelló de la Plana, situades entre la carretera de Ribesalbes, la Quadra Saboner i propietats particulars.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5071

Data del DOGV
:   16-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8680


Organisme emissor
:   Gestora Urbana Municipal de Castelló, SA

Tipus de document
:   Anunci

Informació pública del projecte d'urbanització de les unitats d'execució 40(A)-UE-R i 40(B)-UE-R d'ús residencial del Pla General d'Ordenació Urbana de Castelló de la Plana, situades entre la carretera de Ribesalbes, la Quadra Saboner i propietats particulars. [2005/F8680]
  
La mercantil Gestora Urbana Municipal de Castelló, SAU, ha formulat projectes d'urbanització relatius a l'àmbit dels programes d'actuació integrada de les unitats d'execució 40(A)-UE-R i 40(B)-UE-R d'ús residencial del Pla General de Castelló, situades entre la carretera de Ribesalbes, la Quadra Saboner i propietats particulars, a l'empara del que s'establix en l'article 66.2.A) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994), com a agent urbanitzador del programa esmentat, designat per acord del Ple de l'Ajuntament de Castelló de la Plana, de data 27 de maig de 2004.
  
En aplicació del que s'establix en l'article 48.1.C) en relació amb els articles 46.3 i 53, tots estos de la llei esmentada, se sotmet el referit projecte a informació pública pel termini de 20 dies hàbils a partir de l'endemà de la publicació d'este anunci en el Diari Oficial de la Generalitat Valenciana, durant el qual els interessats en este procediment podran formular qualssevol al·legacions que els convinguen segons dret. A este efecte qualsevol interessat podrà consultar l'expedient depositat a la notaria d'Ernesto Tarragón Albella, situada al carrer de Ruiz Zorrilla, 1-3r, de Castelló de la Plana.
  
Igualment es fa constar que qualsevol persona podrà comparéixer a la dita notaria per a obtindre còpia de l'acta de protocol·lització del projecte o sol·licitar que se li exhibisca esta.
  
La referida documentació, així com l'expedient administratiu (registre d'entrada número 21919, de data 25 de març de 2004), podrà ser consultat a l'Ajuntament de Castelló de la Plana, els dies hàbils en horari d'atenció al públic. Les al·legacions que, si fa al cas, es formulen, seran presentades davant del Registre General de l'Ajuntament de Castelló de la Plana.
  
Així mateix, als titulars de terrenys en l'àmbit de la dita unitat d'execució se'ls comunica que, de conformitat amb l'article 71.3 de la llei esmentada, en el termini dels 10 dies següents a la data en què l'ajuntament aprove el projecte, es podrà sol·licitar el canvi de retribució a l'urbanitzador i elegir la forma de pagament en metàl·lic, cosa que s'ha d'efectuar en document públic i adjuntant garantia real o financera suficient. Si no es formula la dita sol·licitud en el termini esmentat i davant de l'urbanitzador, s'entendrà que la retribució s'efectua en terrenys.
  
La publicació del present anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, val així d'avís als titulars de drets desconeguts, amb domicili ignorat o insuficient per a poder practicar la notificació.
  
Expressament es fa constar que este anunci es dirigix, als efectes de donar compliment al que s'establix en l'article 59.4 de la Llei del Règim Jurídic de les Administracions Públiques, a aquells titulars la identitat o domicili dels quals consten com a desconeguts en els arxius cadastrals o a aquells als quals no s'ha pogut fer lliurament de la notificació, que són els següents: